สื่อแฉ บาร์ซา-ราชัน เล็งดึง เวนเกอร์ นั่งเก้าอี้กุนซือ
สำนักข่าวต่างประเทศรายงานวันที่ 17 ก.พ. ว่า เจ้าบุญทุ่ม บาร์เซโลนา และ  ราชันชุดขาว เรอัล มาดริด 2 สโมสรยักษ์ใหญ่แห่งศึก ลา ลีกา สเปน ตกเป็นข่าวให้ความสนใจที่คว้าตัว อาร์แซน เวนเกอร์ ผู้จัดการทีม ปืนใหญ่ อาร์เซนอล มาเป็นกุนซือคนใหม่,เวนเกอร์ จะหมดสัญญากับอาร์เซนอลหลังจบฤดูกาลนี้ และกำลังตกอยู่ภายใต้ความกดดันอย่างหนัก หลังพาทีมบุกไปแพ้ บาเยิร์น มิวนิก เละเทะ 1-5 ในศึกยูฟ่า แชมเปียนส์ ลีก รอบ 16 ทีมสุดท้าย นัดแรก อย่างไรก็ตาม เวนเกอร์ ให้สัมภาษณ์ในวันนี้ว่าเขาจะตัดสินใจอนาคตของตัวเองในเดือนมีนาคมหรือเมษายน แต่ยืนยันว่าจะยังคงเป็นผู้จัดการทีมอาร์เซนอลต่อไปในฤดูกาลหน้า,ซึ่งรายงานข่าวล่าสุดจาก เดอะ มิร์เรอร์ ระบุว่า  บาร์เซโลนา ที่กำลังมองหากุนซือคนใหม่มาแทนที่ หลุยส์ เอ็นริเก ในช่วงซัมเมอร์นี้ พร้อมที่จะติดต่อดึง เวนเกอร์ มาคุมทัพ หลังจากได้ทราบสถานการณ์ล่าสุดระหว่างเวนเกอร์กับทางปืนใหญ่ แต่คงไม่ใช่เรื่องง่ายสำหรับ บาร์ซา เพราะ เรอัล มาดริด ก็สนใจ เวนเกอร์ เช่นกัน หลังเคยคว้าน้ำเหลวในการทาบทาม เวนเกอร์ มาแล้วหลายครั้ง
ทีมบาร์เซโลนา และ เรอัล มาดริด ตกเป็นข่าวให้ความสนใจที่คว้าตัว อาร์แซน เวนเกอร์ ผู้จัดการทีมอาร์เซนอล มาเป็นกุนซือคนใหม่
อาร์แซน เวนเกอร์,บาร์เซโลนา,เรอัล มาดริด,พรีเมียร์ลีก,ลา ลีกา สเปน